Հավելված N 10

Հայաստանի Հանրապետության

արդարադատության նախարարության

քրեակատարողական ծառայության պետի

2020 թվականի հուլիսի 31-ի N 548-Ա հրամանի

**ՔՐԵԱԿԱՏԱՐՈՂԱԿԱՆ ԾԱՌԱՅՈՒԹՅԱՆ ՊԱՇՏՈՆԻ ԱՆՁՆԱԳԻՐ** N 9.4

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԱՐԴԱՐԱԴԱՏՈՒԹՅԱՆ ՆԱԽԱՐԱՐՈՒԹՅԱՆ «ԳՈՐԻՍ»** **ՔՐԵԱԿԱՏԱՐՈՂԱԿԱՆ ՀԻՄՆԱՐԿԻ ՍՈՑԻԱԼԱԿԱՆ,ՀՈԳԵԲԱՆԱԿԱՆ ԵՎ ԻՐԱՎԱԿԱՆ ԱՇԽԱՏԱՆՔՆԵՐԻ ԲԱԺՆԻ ԱՌԱՋԱՏԱՐ ՄԱՍՆԱԳԵՏ (ՀՈԳԵԲԱՆ)**

|  |  |
| --- | --- |
| 1. **Ընդհանուր դրույթներ** | |
| * 1. **Պաշտոնի անվանումը, ծածկագիրը**   Հայաստանի Հանրապետության արդարադատության նախարարության «Գորիս» քրեակատարողական հիմնարկի (այսուհետ՝ Հիմնարկ) սոցիալական, հոգեբանական և իրավական աշխատանքների բաժնի (այսուհետ` Բաժին) առաջատար մասնագետ (հոգեբան) (այսուհետ` Առաջատար մասնագետ) (ծածկագիր՝ 12-2ՔԾ-ՔՀ10.7-Մա-1)   * 1. **Ենթակա և հաշվետու է**   Առաջատար մասնագետը անմիջական ենթակա և հաշվետու է Բաժնի պետին:   * 1. **Փոխարինող պաշտոնի կամ պաշտոնների անվանումները**   Առաջատար մասնագետի բացակայության դեպքում նրան փոխարինում է Բաժնի գլխավոր մասնագետներից մեկը:   * 1. **Աշխատավայրը**   Հայաստան, Սյունիքի մարզ, ք. Գորիս, Նարեկացու 5 | |
| 1. **Պաշտոնի բնութագիրը**   **2.1 Աշխատանքի բնույթը, իրավունքները, պարտականությունները**   1. մասնակցում է Բաժնում անցկացվող խորհրդակցություններին, Բաժնի ընդհանուր գործունեությանը վերաբերող այլ աշխատանքներին. 2. առաջարկություններ է ներկայացնում Բաժնի պետին Բաժնի գործունեության կատարելագործման վերաբերյալ. 3. մասնակցում է Բաժնի գործունեության վերաբերյալ կիսամյակային և տարեկան հաշվետվությունների նախագծերի կազմմանը. 4. կալանավորված անձի և դատապարտյալի` Հիմնարկ ընդունումից հետո ծանոթանում է նրա անձնական գործին, կատարում է ընդունելություն և աշխատանքներ է տանում սթրեսային իրավիճակների հաղթահարման ուղղությամբ, կալանավորված անձանց և դատապարտյալների մոտ հոգեկան հիվանդությունների նախանշանների, սահմանային վիճակների կամ ինքնավնասման հակումների առկայության դեպքում զեկուցում է Բաժնի պետին, ծանոթանում է մինչև Հիմնարկ տեղափոխվելը այլ քրեակատարողական հիմնարկի հոգեբանի կողմից իրականացված աշխատանքներին և կատարած նշումներին 5. իրականացնում է այցեր հոգեբանական օգնության կարիք ունեցող կալանավորված անձանց և դատապարտյալներին, արդյունքների մասին տեղեկացնում Բաժանմունքի պետին. 6. կատարում է կալանավորված անձանց և դատապարտյալների կարիքների նախնական գնահատում և արդյունքները քննարկում Բաժանմունքի և Հիմնարկի մյուս աշխատողների հետ. 7. իրականացնում է հոգեբանական նախնական աշխատանքներ, հոգեբանական զրույց, անձնական գործից ստացված ինֆորմացիայի հիման վրա հոգեբանական դիմանկարի հաստատում կամ նոր հոգեբանական դիմանկարի կազմում, հիմնարկի պայմանների հարմարվելուն ուղղված համապատասխան հոգեբանական դիրքորոշման ձևավորում. 8. կատարում է խորքային ուսումնասիրություն, համապատասխան հոգեբանական մեթոդիկաների միջոցով անհատական հոգեբանական առանձնահատկությունների բացահայտում, պահանջմունքների, կարիքների գնահատում, բնավորության և խառնվածքի առանձնահատկությունների բացահայտում, կալանավորված անձանց և դատապարտյալների բացասական հակումների և առավել խոցելի խմբերի բացահայտում, մասնակցում է դատապարտյալի ուղղման ծրագրի կազմմանը. 9. կատարում է սննդի ընդունումից հրաժարված, ինքնավնասում, ինքնախեղում կատարած, հիվանդության սիմուլյացիայի դիմած կալանավորված անձանց և դատապարտյալների ընդունելություններ. 10. կազմակերպում է անհատական ընդունելություններ, իրականացնում է սթրեսածին իրավիճակների հաղթահարման ուղղությամբ համապատասխան աշխատանքներ, ընտանիքի անդամների հետ կապը բարելավելու ուղղությամբ կազմակերպում խորհրդատվական աշխատանքներ, կալանավորված անձանց և դատապարտյալների շրջանում հնարավոր կոնֆլիկտների կանխարգելման և լուծման ուղղությամբ կատարում է անհատական և խմբային խորհրդատվական աշխատանքներ, իրականացնում է հոգեբանական խնդրի լուծման ուղղությամբ ըստ պահանջի այլ աշխատանքներ. 11. դատապարտյալի մոտ ծագած հոգեբանական խնդիրների լուծման նպատակով, ըստ անհրաժեշտության կազմակերպում է խորհրդատվական աշխատանքներ Հիմնարկ ժամանած նրա մերձավոր ազգականների կամ այլ անձանց հետ. 12. կատարում է դատապարտյալների արժեքային կողմնորոշումների, վարքի դինամիկայի գնահատում. 13. աշխատանքներ է իրականացնում պատժախցում գտնվող կալանավորված անձանց և դատապարտյալների հետ. 14. աշխատանքներ է իրականացնում կալանավորված անձանց և դատապարտյալների ստեղծագործական ընդունակությունների բացահայտման և նրանց ինքնազարգացմանը նպաստող պայմանների բարելավման ուղղությամբ. 15. ուսուցման արդյունավետ կազմակերպման նպատակով ուսումնասիրում է կրթական ծրագրերում ներգրավված կալանավորված անձանց և դատապարտյալների անհատական հոգեբանական առանձնահատկությունները. 16. մասնակցում է դատապարտյալներին պատիժը կրելուց պայմանական վաղաժամկետ ազատելու, պատժի չկրած մասն ավելի մեղմ պատժատեսակով փոխարինելու, ուղղիչ հիմնարկի տեսակը մեկուսացվածության առավել ցածր (բարձր) աստիճանի փոխելու, ներման խնդրագիր ներկայացնելու և այլ բնութագրերի կազմման աշխատանքներին. 17. կազմում է կալանավորված անձանց և դատապարտյալների հետ իրականացված հոգեբանական աշխատանքների վերաբերյալ փաստաթղթերը. 18. իրականացնում է Հիմնարկում հացադուլ, ինքնավնասում, ինքնախեղում կատարած կալանավորված անձանց և դատապարտյալների ընդունելություն, տրամադրում անհրաժեշտ տեղեկատվություն, 19. մասնակցում է Հիմնարկում ԲՈՒՀ-երի ուսանողների (հոգեբանների) պրակտիկայի կազմակերպմանը.   **Իրավունքները՝**   1. համապատասխան ստորաբաժանումներից պահանջել լրացուցիչ փաստաթղթեր, հիմնավորումներ, պարզաբանումներ և այլ անհրաժեշտ տեղեկատվություն 2. ներկայացնել առաջարկություններ, դիտարկումներ ու հիմնավորումներ Խմբի ղեկավարին. 3. համապատասխան ստորաբաժանումների ներկայացուցիչների հետ մասնակցել առաջադրված խնդիրների լուծման շուրջ մասնագիտական քննարկումներին.   **Պարտականությունները՝**   1. ժամանակին և պատշաճ կատարել իր վրա դրված պարտականությունները. 2. մասնակցել Բաժնում անցկացվող խորհրդակցություններին, Բաժնի ընդհանուր գործունեությանը վերաբերող այլ աշխատանքներին. 3. մասնակցել Բաժնի գործունեության վերաբերյալ աշխատանքային ծրագրերի, կիսամյակային և տարեկան ամփոփ հաշվետվությունների նախագծերի կազմմանը. 4. կալանավորված անձանց և դատապարտյալների մոտ հոգեկան հիվանդության նախանշանների, սահմանային վիճակների կամ ինքնավնասման հակումների առկայության դեպքում այդ մասին անհապաղ զեկուցել Խմբի ղեկավարին. 5. կազմել կալանավորված անձանց և դատապարտյալների հետ իրականացված հոգեբանական աշխատանքների վերաբերյալ փաստաթղթերը.   իրականացնել Հիմնարկում հացադուլ, ինքնավնասում, ինքնախեղում կատարած կալանավորված անձանց և դատապարտյալների ընդունելություն, տրամադրել անհրաժեշտ տեղեկատվություն. | |
| **3.Պաշտոնին ներկայացվող պահանջները**  **3.1 Կրթություն, որակավորման աստիճանը**   |  |  |  | | --- | --- | --- | |  | Ուղղություն | Սոցիալական գիտություններ, լրագրություն և տեղեկատվական գիտություններ | |  | Ոլորտ | Սոցիալական և վարքաբանական գիտություններ | |  | Ենթաոլորտ | Հոգեբանություն | |  | Մասնագիտություն | Հոգեբանություն |   **3.2. Մասնագիտական գիտելիքները**  Ունի գործառույթների իրականացման համար անհրաժեշտ գիտելիքներ։  **3.3. Աշխատանքային ստաժը, աշխատանքի բնագավառում փորձը**  Աշխատանքային ստաժ չի պահանջվում  **3.4 Անհրաժեշտ կոմպետենցիաներ**  **Ընդհանրական կոմպետենցիաներ՝**   * 1. Խնդրի լուծում   2. Հաշվետվությունների մշակում   3. Տեղեկատվության հավաքագրում, վերլուծություն   4. Բարեվարքություն   **Ընտրանքային կոմպետենցիաներ՝**   1. Ժամանակի կառավարում 2. Բողոքների բավարարում 3. Փաստաթղթերի նախապատրաստում | |
| |  |  | | --- | --- | | |  | | --- | | 1. **Կազմակերպական շրջանակը**    1. **Աշխատանքի կազմակերպական և ղեկավարման շրջանակը**   Պատասխանատու է կառուցվածքային ստորաբաժանման աշխատանքների բնույթով պայմանավորված մասնագիտական գործունեության վերջնարդյունքին նպաստող միջանկյալ արդյունքի ստեղծման համար։   * 1. **Որոշումներ կայացնելու լիազորությունները**   Կայացնում է որոշումներ կառուցվածքային ստորաբաժանման աշխատանքների բնույթով պայմանավորված՝ մասնագիտական գործունեության վերջնարդյունքին նպաստող միջանկյալ արդյունքի ստեղծման շրջանակներում։   * 1. **Գործունեության ազդեցությունը**   Ունի տվյալ մարմնի նպատակների և խնդիրների իրականացման համար մասնագիտական գործունեության գերատեսչական ազդեցություն։   * 1. **Շփումները և ներկայացուցչությունը**   Իր իրավասության շրջանակներում շփվում և որպես ներկայացուցիչ հանդես է գալիս տվյալ մարմնի կառուցվածքային այլ ստորաբաժանումների, ինչպես նաև համապատասխան մարմնից դուրս մասնագիտական հարցերով շփվում է այլ մարմինների և ներկայացուցիչների հետ:   * 1. **Խնդիրների բարդությունը և դրանց լուծումը**   Իր լիազորությունների շրջանակներում բացահայտում է մասնագիտական խնդիրներ և ներկայացնում խնդիրների լուծման տարբերակներ և մասնակցում է կառուցվածքային ստորաբաժանման առջև դրված խնդիրների լուծմանը: | | | |
| 1. **ԿՈՉՄԱՆ ՇՆՈՐՀՈՒՄ** |
| **Առաջատար մասնագետի համար սահմանվում է սկզբնական և առավելագույն կոչումներ.**   |  |  | | --- | --- | | Սկզբնական կոչում | Առավելագույն կոչում | | արդարադատության լեյտենանտ | արդարադատության մայոր | |